钦定古今图书集成/历象汇编/乾象典/第093卷
## 钦定古今图书集成/历象汇编/乾象典/第093卷

| 钦定古今图书集成 历象汇编 第九十三卷 |

| |

钦定古今图书集成历象汇编乾象典

第九十三卷目录

雪部纪事二

乾象典第九十三卷

《宋史范质传》：“周祖自邺起兵向阙，京城扰乱，质匿民
间物色，得之喜甚。时大雪，解袍衣之，且令草太后诰
及议迎湘阴公仪注。质苍黄论撰称旨，迺白太后，以
质为兵部侍郎。”

《窦仪传》：仪在周为兵部侍郎充职。俄使南唐，既至，将
宣诏，会雨雪，李景请于庑下拜受，仪曰：“仪获将国命，
不敢失旧礼，倘以霑服失容，请俟他日。”景即拜命于
庭。

《清异录》：周季年，东汉国大雪，盛唱曰：“生怕赤真人，都
来一夜春。”后大宋受命。

老伶官黄世明常言，逮事庄宗，大雪内宴，镜新磨进，
词号《冷飞白》。

《比丘清传》与一客同入湖南，客曰：“凡雪仙人亦重之，
号天公玉戏。”

辟寒陶谷妾，本党进家姬。一日雪下，谷命取雪水煎
茶，问曰：“党家有此景否？”曰：“彼麄人，安识此景？但能于
销金帐下，浅斟低唱，饮羊羔美酒耳。”

开宝中，暮冬大雪，率予连下山，旬日不知所之。有人
自西灵观出，见子连卧松径，雪甚，下没手足。问之，言
“数日前从山下乘醉卧于此”，人皆异之。

庐山佛手岩，在绝顶。李氏有国日行因襌师居焉。李
氏诏居栖贤寺，未几，一夕大雪，逃居旧隐。尝煮茶延
僧，起托喦扉，立化作偈曰：“前朝诏往栖贤寺，雪夜逃
居岩石间。想见煮茶延客处，直缘生死不相关。”
《宋史赵普传》：太祖数微行，过功臣家，普每退朝，不敢
便衣冠。一日，大雪向夜，普意帝不出。久之，闻叩门声，
普亟出，帝立风雪中，普惶惧迎拜，帝曰：“已约晋王矣。”
已而太宗至，设重裀地，坐堂中，炽炭烧肉。普妻行酒，
帝以嫂呼之。因与普计下太原，普曰：“太原当西北二
面，太原既下，则我独当之。不如姑俟削平诸国，则弹
丸黑子之地，将安逃乎？”帝笑曰：“吾意正如此，特试卿
耳。”

《王全斌传》：全斌之入蜀也，适属冬暮，京城大雪，太祖
设毡帷于讲武殿，衣紫貂裘帽以视事。忽谓左右曰：
“我被服若此，体尚觉寒，念西征将冲犯霜雪，何以堪
处。”即解裘帽，遣中黄门驰赐全斌，仍谕诸将，以不遍
及也。全斌拜赐感泣。

《续湘山野录》：祖宗潜耀日，尝与一道士游于关河，无
定姓名，自御极不再见。上已驾幸西沼，道士醉坐于
岸，太祖引至后掖见之，上谓曰：“我寿还得几多？”对曰：
“但今年十月廿日夜晴，则可延一纪。”至所期之夕，上
御太清阁四望气，是夕果晴，星斗明灿，上心方喜，俄
而阴霾四起，天气陡变，雪雹骤降。移仗下阁，急传官
钥开端门，召“开封王。”即太宗也。

《谈苑》：太平兴国七年季冬大雪，上赐学士诗曰：“轻轻
相亚凝如酥，宫树花开万万株。今赐酒卿时一盏，玉
堂闲话道情无。”

《玉海》：雍熙二年正月己未，上元，御乾元门楼观灯。夜
漏初上，密雪忽降。上谓宰相曰：“可各赋《观灯瑞雪满
皇州》诗，以为娱乐。”上赋诗示群臣，宰相宋琪等咸奉
和。

十一月戊子，以时雪未降，命群臣分祷京师祠庙。是
日雨雪，上大悦，制诗二首赐宰相等，令属和。

《宋史·礼志》：雍熙三年十二月一日，大雨雪。帝喜，御玉
华殿，诏宰臣及近臣谓曰：“春夏以来未尝饮酒，今得
此嘉雪，思与卿等同醉。”又出御制雪诗，令侍臣属和。
《玉海》：淳化四年正月乙未，大雨雪。上作《立春日瑞雪
诗》三首赐近臣。

景德四年十一月十八日，雪，宴近臣于中书馆阁于
崇文院。帝作《瑞雪》五言诗，令馆阁即席和进。

《湘山野录》：“向大资敏中祥符四年十月为东岳奉册
使，奏奉册前十日雨雪日甚，至十一月五日，诣本庙
奉册，忽至，景气晴和，宛若春意。”

辟寒岁道者，涟水人。生有奇相，右手中指凡七节，冬
则卧雪浴冰，太宗召见。祥符中，章圣复召，馆于开宝
寺。复有一目，生于掌中，不以示人，二圣亲览焉。
《宋史刘综传》：“综进银台封駮司。大中祥符四年，馆伴
契丹使，因作《大雪歌》以献。”

《真宗本纪》：大中祥符七年，天书升辂，雨雪倏霁。

劝，毋遗地利。”

《濮安懿王传》：“濮安懿王允让子仲汾，薨，追封定王。子
仲佺，父殁，不食者数日。母葬时，天大雪，步泥中扶翼，
道路叹恻。”

《渑水燕谈录》：真宗上仙，时虽仲春而大雪苦寒，庄献
太后诏赐卫士酒，独王德用所辖禁旅不得饮。后以
问德用，德用曰：“卫士荷先帝恩德厚矣，今率土崩心，
安忍纵饮。”

《世说补》：钱文僖守西都，谢希深、欧阳永叔同在幕下。
一日游嵩山，自颍阳归，暮抵龙门香山，俄而雪作，登
石楼望都城，各有所怀。忽十烟霭中有车马渡伊水
来，既至，则文僖遣厨传歌妓至，传公语曰：“山行良佳，
少留龙赏雪，无遽归也。”其高旷爱才如此。

《玉海》：天圣四年十二月壬午，幸玉清昭应宫、开宝寺、
景灵宫祈雪。故事，车驾还必作乐前导。上精意以祷，
命毋作乐。既雪，辅臣皆贺。上喜曰：“力田之民，自今有
望矣。”

《梦溪笔谈》：金陵人胡恢，博物强记，善篆隶，臧否人物。
坐法失官十馀年，潦倒贫困赴选，集于京师。是时韩
魏公当国，恢献小诗自达，其一联曰：“建业关山千里
远，长安风雪一家寒。”魏公深怜之，令篆太学石经，因
此得复官，任华州推官而卒。

《宋史仁宗本纪》：宝元元年，诏天下诸州月上雨雪状。
《避暑录话》：文潞公知成都，偶大雪，意喜之，连夕会客
达旦。帐下卒倦于应待，有违言忿起，拆其井亭，共烧
以御寒衙。军将以闻，公曰：“今夜诚寒，更有一亭，可拆
以付馀卒。”复饮至常时而罢。翌日，徐问先拆亭者何
人，皆杖脊配之。

《梦溪笔谈》：“赵阅道为成都转运使，出行部内，惟携一
琴一鹤，坐则看鹤鼓琴。尝过青城山遇雪，舍于逆旅，
逆旅之人不知其使者也，或慢狎之，公颓然鼓琴不
问。”

《宋史种世衡传》：世衡再迁洛苑副使，知环州。番部有
牛家族奴讹者，素屈彊，未尝出谒郡守，闻世衡至，遽
郊迎。世衡与约，明日当至其帐，往劳部落。是夕，大雪，
深三尺，左右曰：“‘地险不可往’。世衡曰：‘吾方结诸羌以
信，不可失期’。遂缘险而进。奴讹方卧帐中，谓世衡必
不能至，世衡蹴而起，奴讹大惊曰：‘前此未尝有官至
吾部者，公乃不疑我耶’？”率其族罗拜听命。

《东轩笔录》：庆历中，西师未解，晏元献公殊为枢密使，
会大雪，欧阳文忠公与陆学士经同往候之，遂置酒
于西园。欧阳公即席赋晏太尉《西园贺雪歌》，其断章
曰：“主人与国共休戚，不惟喜悦将丰登。须怜铁甲冷
彻骨，四十馀万屯边兵。”晏深不平之，尝语人曰：“昔日
韩愈亦能作言语，每赴裴度会，但云：‘园林穷胜事，钟
鼓乐清时’”，却不曾如此作闹。

《中山诗话》：海陵人王纶女，辄为神所冯，自称仙人，字
善数品，形制不相犯。吟《雪诗》云：“何事月娥欺不在，乱
飘瑞叶落人间。”

《珍珠船》刘贡甫有诸家雪诗：侯家、山家、酒家、妓家、猎
家、樵家、渔家雪。

辟寒宋子京修《唐书》，尝一日大雪，添㡩幕，然椽烛一，
秉烛二，左右炽炭两巨罏，诸姬环侍，方磨墨濡毫，以
澄心堂纸草一传未成，顾诸姬曰：“汝辈俱曾在人家，
颇见主人如此否？”皆曰：“无有。”其间一人来自宗子家，
子京曰：“汝太尉遇此天气，亦复如何？”对曰：“只是拥炉
命歌舞，间以杂剧，引满大醉而已，如何比得内翰？”子
京点头曰：“也自不恶。”乃阁笔掩卷起，索酒饮之，几达
晨。明日对宾客自言其事，后每䜩集，必举以为笑。
《明道杂志》：范丞相、司马太师俱以闲官居洛中，余时
待次洛下，一日春寒中谒之，先见温公，时寒甚，天欲
雪，温公命至一小书室中坐，对谈久之，炉不设火，语
移时，主人设栗汤一杯而退。后至留侍御史台见范
公，才见主人，便言“天寒远来不易。”趣命温酒。大杯满
釂，三杯而去。此事可见二公之趣也。

《闻见前录》：乐道未遇时，与子发交游甚善。乐道苦贫，
教小学京师，居州西，子发居州东，相去远。一日大雪，
子发念乐道与其母寒饥，自荷一锨栈雪以行，至乐
道之居，扣门久之，方应。乐道同母冻坐，日已过高，未
饭。子发恻然，亟出，买酒肉薪炭往复，同乐道母子附
火饮食。乐道觉子发衣单，问之，以绵衣质钱买饭食
也。

《冷斋夜话》：盛学士次仲、孔舍人平仲同在馆中。雪夜
论诗，平仲曰：“当作不经人道语，曰：‘斜拖阙角龙千丈，
澹抹墙腰月半棱’。”坐客皆称绝。次仲曰：“句甚佳，惜其
未大。”乃曰：“看来天地不知夜，飞入园林总是春。”平仲
乃服其工。

《宋史傅尧俞传》：“尧俞迁右司谏、同知谏院，英宗眷遇
尧俞，尝雪中赐对，尧俞自东庑升，英宗倾身东向以
待。每奏事退，多目送之《神宗本纪》：熙宁元年二月“辛亥，令诸路每季上雨雪。
四年，诏司农寺月进诸路所上雨雪状。”

《紫薇诗话》：吴正献夫人最能文，尝雪夜作诗云：“夜深
人在水晶宫。”

《邻几杂志》：“齐廊公开大卿曾为三司检法，时李士衡
充使，章得象洎黄宗旦为判官，公暇，省中棋饮谈谑，
每值雪天，毕命僚属酒炙相乐。李谘为使，置酒设殽，
乐梅而已。今都无此例。”

祫享行礼之际，雪寒特甚，上秉圭露腕助祭。诸臣见
上“恭虔”，裹手执笏者惕然皆揎袖。

《宋史李及传》：“及字幼几，郑州人。知杭州，恶其风俗轻
靡，不事宴游。一日冒雪出郊，众谓当置酒召客，乃独
造林逋，清谈至暮而归。”

《石林诗话》：熙宁初，荆公当国，力致常秩，遂起判国子
监太常礼院，声誉稍减于前。尝一日大雪，趋朝与百
官待门于仗舍，时秩已衰，寒甚，不可忍，喟然若有所
恨者，乃举文忠诗以自戏曰：“冻杀颍川常处士，也来
骑马听朝鸡。”

《东轩笔录》：熙宁中，高丽人使至京，语知开封府元绛
曰：“闻内翰与王安国相善，本国欲得其歌诗，愿内翰
访求之。”元自往见平甫，求其题咏。方大雪，平甫以诗
戏元，略曰：“岂意诗仙来凤沼，为传贾客过鸡林。”即其
事也。

《宋史杨时传》：“时见程颐于洛，时盖年四十矣。一日见
颐，颐偶暝坐，时与游酢侍立不去。颐既觉，则门外雪
深一尺矣。”

《容斋随笔》：苏子由《南窗》诗云：“京城三日雪，雪尽泥方
深。闭门谢还往，不闻车马音。西斋书帙乱，南窗朝日
昇。展转守床榻，欲起复不能。开户失琼玉，满阶松竹
阴。故人远方来，疑我何苦心。疏拙自当尔，有酒聊共
斟。”此其少年时所作也。东坡好书之，以为人间当有
数百本，盖闲淡简远，得味外之味云。

《晁氏客话》：吕原明元祐间侍讲，大雪不罢讲，讲《孟子》
有感，哲庙一笑喜为二绝云：“水晶宫殿玉花零，点缀
宫槐卧素屏。特敕下帘延墨客，不因风雪废谈经。”
《东坡志》：“林眉之彭山进士有宋筹者，与故参知政事
孙抃梦得同赴举，至华阴，大雪，天未明，过华山，下有
牌堠云毛女峰者，见一老姥坐堠下，鬓如雪而无寒
色”，时道上未有行者，不知其所从来，雪中亦无足迹。
孙与宋相去数百步，宋先过之，亦怪其异而莫之顾。
孙独留连与语，有数百钱挂鞍，尽以予之。既追及宋，
道其事。宋悔，复往求之，已无所见。是岁，孙第三人及
第，而宋老死无成。此事蜀人多知之者。

某官于岐下，所居大柳下，雪方丈，不积。雪晴，地坟起
数寸。某疑是古人藏丹药处，欲发之。亡妻崇德君曰：
“使吾先姑在，必不发也。”某愧而止。

《侯鲭录》：东坡在黄州日，作《雪》诗云：“冻合玉楼寒起粟，
光摇银海眩生花。”人不知其使事也。后移汝海，过金
陵，见王荆公论诗及此，云：“道家以两肩为玉楼，以目
为银海，是使此事否？”坡笑之，退谓叶致远曰：“学荆公
者，岂有此博学哉！”

《湖广通志》：“黄州府雪堂，在府治东。苏轼谪居黄，以大
雪中筑堂，落成，因绘雪于四壁，故名。”

《漫叟诗话》：“欧阳文忠守颍日，因小雪会饮聚星堂，赋
诗约不得用玉、月、梨、梅、练、絮、白舞、鹅、鹤等事。欧公一
篇云：‘脱遗前言笑尘杂，搜索高家窥冥漠’。自后四十
馀年，莫有继者。元祐六年，东坡在颍，因祷雪于张龙
公，获应，遂复举前篇，令末云：‘汝南先贤有故事，醉翁
诗话谁能说。当时号令君听取，白战不许持寸铁。
辟’”寒。东坡云：西南地温少雪。余及壮年，止一二年见
之。自退居天国谿堂，山深气严，阴岭丛薄，无夕而不
雪。每见一赏翫，必命诸子赋诗为乐。既而袭蹈剽略，
不免涉前人馀意，因戏取“声”“色”“气”“味”四字，离为四章
止四句，以代一日之谑。且知余之好不在于世俗所
争，而在于雪也。仍效欧阳公体，不以盐“玉”“鹤”“鹭”为比，
不使“皓”“白”“繁”“素”等字。〈声〉石泉冻合竹无风，夜色沉沉
万境空。试向静中闲侧耳，隔窗撩乱扑春虫。〈色〉间来
披氅学王恭，姑射群仙邂逅逢。只为肌肤酷相似，绕
庭无虚觅行踪。〈气〉半夜欺凌范叔袍，更兼风力助威
豪。地炉火煖犹无奈，怪得山村酒价高。〈味〉儿童龟手
握轻明，渐碾枪旗入鼎烹。拟欲为伊修水记，惠山泉
冷酿泉清。

中峰禅师《遇雪示众》：“一片两片，飞入人间，寻不见三
尺五尺，积向茅檐，难办的银象三千界，灵瑞身先，有
空皆遍。玉龙八百万，败残鳞甲，无地可埋。梅华之恨
独深，渔蓑之归未晚。且道与蒲团禅板边坐堆堆底
人，有何交涉？”古者道：“今日雪下藂林有三种僧：一种
向被位头究明自己，一种向经案上吟咏雪诗，一种
向火炉角说吃堂供。”此三种僧，那个合受人天供养？
合受不合受，置之勿论。诸禅德，你还知结雨为雪，凝
水为冰底道理么？然结雨为雪，固是造物变化，宜乎不知。如凝水为冰，遽以流注之质，顿成坚凝之形，虽
金石不可与较其固，请以喻明之。佛性犹水也，以无
量劫中迷妄之寒气，念念凝合，由是结佛性之水为
冰也。且政当冰时，未尝不具佛性之水。奈何迷妄之
寒，交结未化，虽全体是水，而不得为流注灌溉之用
耳。或以不智慧之日融之，安有自化之理。如是观察，
向道之念，可得而免。诸或谓“古人相逢，弹指便解知
归。”岂必待奋神力，下苦工而后然哉？你殊不知，或不
曾奋神力，下苦工于曩昔，任你相逢，弹破指头，也无
你知归之理。未有一佛一祖不因智慧之日，融化迷
妄之寒冰，而能复其佛性之水也。今日一个所参话，
信得及去，靠得稳时，岂非真智慧耶？一旦工夫熟时
节至，千丈冰山也是水，万寻雪岭也是水，滔滔然流
归佛性之海。任你空中积雪，火里生冰，未闻冻合无
边之“海。诸禅德！莫道本上座长于譬喻，盖法理如是
也。”《更听一偈》：“冻云四合雪漫漫，孰解当机作水看。只
为眼中花未瞥，启窗犹看玉琅玕。”

《退斋雅闻录》：章子厚题李邦直《蒙江初雪图》诗云：“江
头微雪北风急，忆泊武昌舟尾时。潮来浪打船欲破，
拥被醉眠人不知。”

《道山清话》：元祐丁卯十一月雪中，予过范尧夫于西
府，先有五客在座，予既见，因众人论说民间利害，公
甚喜，书室中无火，坐久寒甚，公命温酒来，公与坐客
各举两大白，公曰：“说得通透，后令人心神融畅。”
《避暑录话》：仙都观在缙云县东四十里，旧传黄帝炼
丹其上，今为道观。唐李阳冰为令时，书“黄帝祠宇”四
大字尚存。山水奇秀，见之图画，殆不可名状。己酉冬，
避地，将之处州，道缙云，暂舍于县南之灵峰院，束装
欲往逝，闻溃兵入境，遽止。其东十里有祟道院，谓之
“小仙都”，一日可往返。兵既退，乃乘间冒微雪过之，时
腊已穷矣。迂折行山峡中，两旁壁立，溪水贯其下，多
滩濑。遵溪而行，峻厉悍激，与雪相乱，山木搀天。每闻
谷中号声，风辄自上下，雪横至击面，仆夫却立，几不
得前。既至，山愈险，雪愈猛，溪流益急。旁溪有数石，拔
起数百丈，不相依附。其最大者二，略如人行，俯而相
先后，俗名“新妇阿家石。”望之如玉笋，拥鼻仰视，神观
耸然，欲与之俱升。寒甚，不可久留，乃还。至家已入夜，
四山晃荡尽白，不能辨。道索酒饮。“无有燃《松明》半车
仅得温。”今日热甚，聊为一谈。望梅尚可止渴，闻此当
洒然也。

《墨客挥犀》：岭南无雪，闽中无雪，建、剑、汀、邵四州有之。
故北人嘲云：“南人不识雪，向道似杨花。”然南方杨柳
实无花。是南人非止不识雪，兼亦不识杨花也。余在
长乐时，雨雪数寸，遍山皆白，土人莫不相顾惊叹，盖
未尝见也。余是日召友人吴述正同赏，时南轩梅一
株盛开，述正笑曰：“如此景致，亦恐北人所未识。”是岁
荔枝木皆冻死，遍山连野，弥望尽成枯。至后年春，始
于旧根株渐抽芽糵又数年，始复繁盛。《谱》云：“荔枝木
坚理难老，至今有三百岁者，生结不息。”今去君谟殁
又五十年矣，是三百五十年间，未有此寒也。

挥《麈后录》：建中靖国，徽宗初郊亦见曾文肃《奏事录》
言之甚详，在于当日，为一时之庆事。十一月戊寅，凌
晨，导驾官立班大庆殿前导，步辇至宣德门外，升玉
辂，登马导至景灵宫，行礼毕，赴太庙。平旦，雪意甚暴，
既入太庙，即大雪出巡仗至朱雀门，其势未已，卫士
皆沾湿。上顾语云：“雪甚好，但不及时。”及赴太庙，雪益
甚，二鼓未已。上遣御药黄经臣至二相所传宣，问：“雪
不止，来日若大风雪，何以出郊？”布云：“今二十一日郊
礼尚在，后日无不晴之理。”经臣云：“只恐风雪难行。”布
云：“雪虽大，有司扫除，道路必无妨阻，但稍冲冒，无如
之何。兼雪势暴必不久，况乘舆顺动，理无不晴，若更
大雪，亦须出郊，必不可升坛，则须于端诚殿望祭，此
不易之理。已降御札颁告天下，何可中辍。”经臣亦称
善，乃云：“左相韩忠彦欲与大庆殿望祭。”布云：“必不可，
但以此回奏。”经臣退，遂约执政会左相斋室，仍草一
札子以往。左相犹有大庆之议，左辖陆佃云：“右相之
言不可易，兼恐无不晴之理。若还就大庆，是日却晴
霁，奈何？”布遂手写札子与二府签书讫，进入，议遂定。
上闻之甚喜。有识者亦云：“临大事当如此。”中夜雪，果
止。

《云麓漫抄》：“故事：百官入朝并乘马。政和三年十二月
十一日，以雪滑，特许暂乘车轿，不得入宫门，候路通
依常。”自渡江后方乘轿，迄今不改。

《齐东野语》：政和中，大臣有不能诗者，因建言“诗为元
祐学术，不可行。”时李彦章为中丞，望风旨，遂上章论
渊明，李、杜而下皆贬之，因诋黄、张、晁、秦等，请为科禁。
何清源至修入合式，诸士庶习诗赋者杖一百。闻喜
例赐诗，自何文缜后，遂易为诏书训戒。是岁冬初雪，
太上皇喜甚，吴居厚首作诗三篇以献，谓之“口号”，上
和赐之。自是圣作时出，讫不能禁。

“辟寒王总管”，宋之老兵也。尝客石函桥许公道院，夜立以寐，时方大雪，牛羊多冻死。王乃解衣入水，扣冰
而浴。既出，汗流如雨，真异人也。

铁脚道人尝爱赤脚走雪中，兴发则朗诵《南华秋水
篇》，嚼梅花满口，和雪咽之，曰：“吾欲寒香沁入肺腑。”
开封孙惟信尝大雪登庐山，至绝顶，尽得景物之详。
尝撰《庐阜纪游》一卷。

《宋史洪皓传》：粘罕将杀皓，旁一酋唶曰：“此真忠臣也。”
目止剑士，为之跪请，得流递冷山。流递，犹编窜也。惟
璹至汴受豫官云中，至冷山行六十日，距金主所都
仅百里。地苦寒，四月草生，八月已雪，穴居百家。陈王
悟室聚落也。悟室敬皓，使教其八子，或二年不给食，
盛夏衣粗布。尝大雪薪尽，以马矢然火煨面食之。
《游宦纪闻》：“衡山令搜访柳碑，本在上封寺。僧法圆申
以去冬雪多冻裂之”

辟寒曹元宠母王氏能诗，有《雪中观妓》诗云：“梁王宴
罢下瑶台，窄窄红靴步雪来。恰似阳春三月暮，杨花
飞处牡丹开。”

《朱冲》多买敝衣，择市妪之善缝纫者，成衲衣数百，当
大寒雪，尽以给冻者。

《异闻总录》：陈伯修为宣城守，临政之暇，多在颐白堂
讲《易》。一日独坐禅榻，忽见朱衣人前揖曰：“请殿院看
雪。”时方七月末，暑风犹盛。伯修异焉，疑此际不应有
雪，勉起之。方离席数步，大声如雷，堂梁已折，禅榻压
碎无馀。

《剧谈录》：“白尚书为少傅，方冬与群从子侄同游，倚栏
眺翫嵩洛。俄而霰雪微下，情兴益高。因话廉察金陵，
常记江南烟水，每见居人以叶舟浮泛，就食菰米鲈
鱼，近来思之，如在心目。”

《随手杂录》：蔡持正居宛丘，一日雪作，与里人黄好谦
游一倡家，入门见其肴醴特盛。它时有一美少年，青
巾白裘，据席而坐，蔡、黄方引去，少年亟俾倡邀二公
欣然就席。酒酣，少年顾持正曰：“君正如李德𥙿？”顾黄
曰：“君俟此公贵，凭借亦显。”语毕，少年亦引去。二公叩
倡何人也，倡曰：“朝来赍钱具饮，亦不知谁氏也。”后如
其言。持正为御史，荐黄为御史。

辟寒王山农以小词约苏养直赴溪堂夜雪，苏报云：
“今某已装酒上船，来日若晴，须有月。若溪堂，闻人横
笛声，即我至矣。”所谓“月满前村，莫揜溪门，尚恐有扁
舟”乘兴人也。

《宋史秦桧传》：“绍兴十三年，贺瑞雪，贺雪自桧始。”“绍兴
十七年，赐百官喜雪御筵于桧第。”

《张浚传》：绍兴三十一年，金主亮兵大入，中外震动，复
浚观文殿大学士，判潭州。时金骑充斥，王权兵溃，刘
锜退归镇江。遂改命浚判建康府兼行宫留守。浚至
岳阳，买舟冒风雪而行，遇东来者云：敌兵方焚采石，
烟炎涨天，慎无轻进。浚曰：“吾赴君父之急，知直前求
乘舆所在而已。”时长江无一舟敢行北岸者，浚乘小
舟径进。

《清波杂志》：“赵明诚妻李夫人，每值天大雪，即顶笠披
蓑，循城远览，以寻诗得句，必邀其夫赓和，明诚每苦
之也。”

《云笈七签续仙传》：“宋元白，不知何许人也，为道士，身
长七尺馀，眉目如画，端美肥白，言谈秀丽，人见皆爱
之，颇有道术。夏则衣绵，冬则单衣，卧于云中，去身一
尺馀，周匝气出如蒸，而雪不凝。”

《宋史王应麟传》：“应麟迁著作郎，守军器少监。经筵，值
人日雪，帝问有何故事，应麟以唐李峤、李又等应制
诗对，因奏春雪过多，民生饥寒，方寸仁爱，宜谨感召。”
《王陶传》：“陶历观文殿学士卒。陶微时苦贫，寓京师教
小学。其友姜愚气豪乐施，一日大雪，念陶奉母寒馁，
荷一锸划雪行二十里访之。陶母子冻坐，日高无炊”
烟。愚亟出，解所衣锦裘，质钱买酒肉薪炭，与附火饮
食，又捐数百千为之娶。陶既贵尹洛，愚老而丧明，自
卫州新乡往谒之，意陶必念旧哀己，陶对之邈然，但
出尊酒而已。愚大失望，归而病死，闻者益薄陶之为
人。

惠洪《冷斋夜话》：陈莹中谪合浦时，予在长沙，闻岭外
大雪，作二偈寄之曰：“传闻岭下雪，压倒千年树。老人
拊手笑，有眼未尝睹。故应润物林，一洗瘴江雾。寄语
牧牛人，莫教头角露。”又曰：“遍界不曾藏，处处光皎皎。
开眼失却踪，都缘大分晓。园林忽生春，万瓦粲一笑。
遥知忍冻人，未悟安心了。”

《宋史郑清之传》：清之再相，十疏乞罢，不许。十一月丁
酉，退朝，感寒疾危甚，犹以未得雪为忧。俄大雪，起曰：
“百官贺雪，上必甚喜。命掬雪床前观之。”

辟寒。宋范成大《元日登钓台记》云：“二十九日登舟，大
雪不可行。三十日发富阳，雪满千山，江色沉碧，但小
霁风急寒甚，披出使时所作绵袍，戴毡帽，坐船头纵
观，不胜清绝。剡溪夜汎，景物未必过此。除夜宿桐庐。
癸巳岁正月一日，至钓台，率家人子登台，讲元正礼，

自绍兴己卯岁》及今奉役盖三过钓台薄宦区区如
此岂惟愧羊裘公见篙师滩子惭颜亦厚乃刻数字
于右庑柱间而宿西口。

《乾淳岁时记》：“禁中赏雪，多御明远楼，后苑进大小雪
狮儿，并以金铃彩缕为饰，且作雪花、雪灯、雪山之类，
及滴酥为花，及诸事件，并以金盆盛进，以供赏翫。并
造杂煎品味，如春盘饾饤、羊羔儿酒以赐。并于内藏
库支拨官券数百万，以犒诸军，及令临安府分给贫
民，或皇后殿别自支犒。而贵家富室亦各以钱米犒”
闾里之贫者。

黄哲，番禺人，性好山水。当风雪时，泊舟秦淮，遇朱文
昭、涂颖辈，相与握手吟咏，沽酒大噱。

《乾淳起居注》：淳熙八年元日，官家恭请太上太后来
日就南内排当。初二日，官家亲至殿门拱迎，亲扶太
上降辇。未初，雪大下，正是腊前，太上官家甚喜云：“今
年正欠些雪，可谓及时。”太上云：“雪却甚好，但恐长安
有贫者。”上奏云：“已令有司比去年倍数支散矣。”太上
亦命提举官于本宫支拨官会，照朝廷数目发下临
安府，支散贫民一次。又移至明远楼，张灯进酒。节使
吴琚进《喜雪水龙吟》词云：“紫皇高宴萧台，双成戏击
琼包碎。何人为把，银河水剪，甲兵都洗。玉样乾坤，八
荒同色，了无尘翳。喜冰消太液，暖融𫛛鹊，端门晓班
初退。圣主忧民深意。转鸿钧、满天和气。太平有象，三
宫二圣，万年千岁。双玉杯深，五云楼迥，不妨频醉。细
看来，不是飞花，片片是、丰年瑞。”上大喜，赐镀金酒器
二百两，细色缎疋、复古殿香羔儿酒等。太后命本宫
歌板色歌此曲进酒，太上尽醉。至更后，宣轿儿入便
门，上亲扶上辇还宫。

《浙江通志》：“陈明，越州陵铺兵，人呼为陈院长。年三十
有五。时犯罪受杖，遂蓬头跣足，若丧心者。往来行歌，
无所定止，寒暑皆不畏避。雪中不施一缕，卧野桥上，
气腾如蒸。”

《宋史黄干传》：“干往见清江刘清之，清之命受业朱熹，
干即日行，时大雪，既至而熹他出，干因留客邸，二月
而熹始归。”

辟寒。宋张栻《游南岳唱酬序》云：“乾道丁亥秋，新安朱
熹元晦来访予于湘水之上，迺始偕为此游，而三山
林用中择之亦与焉。粤十有一月庚午，自潭渡湘水，
甲戌过石滩，始望岳顶，忽大雪纷集，须臾深尺许。予
三人者，饭道傍草舍人，酌一巨杯上马，行三十里馀，
投宿草衣岩，一时山川林壑之观，已觉胜绝。乙亥，扺”
后岳，丙子小憩，甚雨，暮未已，从者皆有倦色。予独与
元晦决策，明当冒风雪亟登，而夜半雨止，明星烂然，
比晓日升旸谷矣。

《宋史陆九渊传》：一日，九渊语所亲曰：“‘吾将死矣’。又告
僚属曰：‘某将告终’。”会祷雪，明日，雪，迺沐浴更衣端坐，
后二日日中而卒。

《癸辛杂识》：庆元庚申正月连日大雪，予因记刘梦得
诗：“银花垂院榜，翠羽撼绦铃。”王禹玉和贾直孺内翰
诗：“银花无奈冷，瑶草又还芳。”宋之问《应制》：“琼章定少
千人和，银树先舒六出花。”遂名婢曰银花。

“戊子五月初二日以来，日光中有若柳絮如雪片片
者，飞舞乱下，人皆哄传，以为天花者。至初四日，大雷
雨，飞雹大者如当三钱。始知连日所谓天花者，即雪
也。及飞下人，则以雹耳。盖小片半空，已化于烈日中，
大者乃乘风而坠耳。继闻沈氏失冰一窨，次日，王子
才自越来，则知越中端午日大电，西廊门雪亦失其”
半。按宁宗嘉定甲戌九月朔，日食之，既日傍有星见，
及有飞片如雪母之状，自天飘下。今之天花，殊类此
也。

葛天民，字无怀，后为僧，名义铦，字朴翁。其后返初服，
居西湖上，一时所交皆胜士。有二侍姬，一曰“如梦”，一
曰“如幻。”一日，天大雪，方拥炉煎茶，忽有皂衣者闯户，
将大珰。张知省之命，招之至总宜园，清坐高谈竟日，
既甚寒剧，且觉腹馁甚，亦不设杯酒，直至晚，一揖而
散。天民大恚，步归，以为无故为阉人所辱。至家，则见
庭户间罗列奁篚数十，红布囊亦数十，凡楮币、薪米、
酒肴，甚至香茶适用之物，无所不具。盖此珰故令“先
怒而后喜”，戏之耳。

《齐东野语》：“崔福，故群盗也。尝为官军所捕。会夜大雪，
方与婴儿同榻，儿寒夜啼不得睡，觉捕者至，因以故
衣拥儿口。儿得衣，身暖啼止，遂得逸去。”

《钱塘遗事》：贾相当国，陈藏一作雪词讥之。词曰：“没巴
鼻，霎时间做出，漫天漫地。不论高底并上下，平白都
教一例。鼓动滕神，招邀巽二，一任张威势。识他不破，
只今道是祥瑞。却鹅鸭池边，三更半夜，误了吴元济。
东郭先生都不管，关上前门稳睡。一夜东风，三竿暖
日，万事随流水。东皇笑道：‘山河元是我的。词名《念奴
娇》’。”

辟寒郎州道士少微，顷在茅山紫阳院寄泊。有丁秀才者，亦同寓宿，举动风味，不异常人，然不汲汲于进
取，盘桓数年，遇冬夕霰雪方甚，二三道士围炉，有脆
羝美酝之羡。丁曰：“致之何难。”时以为戏言。俄见户开，
奋袂而去。少顷，蒙雪而回，提一银榼酒，熟羊一足，云
“浙师厨中物。”因是吟咏忻笑，掷剑而舞，腾跃遁去，唯
《银榼》存。

丘主簿小雪乍晴，垔开明窗，深炉之会。时檐际串脯正
干湿得宜，取以侑觞。众宾用小刃削食，独丘侑之，左
右咬嚼，捷如虎兕。一坐哗云：“丘主簿口中有玉版刀
也。”

有人游武夷六曲，访止止师。偶雪天得一兔，无庖人
可制。师云：“山间只用薄枇酒酱椒料次之以风炉安
坐上，用水少半铫，候酒汤响一杯后，分各以著，令自
夹入汤，摆熟啜之，乃随宜各以汁供。”因用其法，不独
易行，且有团栾暖热之乐。

丐者王江，“居宛丘，喜饮酒，醉卧涂潦中，不以为苦。尝
大雪，或以雪埋之，其气勃然，雪辄融液。”

李昌夔在荆州雪中打猎，大修装饰，其妻独孤氏亦
出女陈二千人，皆著红紫绣袄子及锦鞍韀。
王可容说，为僧时，游南中山寺，遇大雪，旬日阙食，数
十徒一粥而度，又无财物得出。籴内一行脚僧谓曰：
“贫道有艺，可济诸坐士。”遂将一铜铫子，于炉火上取
净瓶泻水银，衣带间解一贴散药，似壁土揉于铫中
煎之，逡巡成一片。白金可数两，付主事者将去。换胡
饼来食。众惊之。至明晨失所在。

李元忠素性嗜酒。一日游春遇雪，担头酒尽，令人冒
雪遍村沽酒俱无。元忠叹曰：“宁可使我十日无食，不
可使我一日无酒。”须臾沽至，尽兴醉饮而还。

《金史萧仲恭传》：“仲恭母，辽道宗季女也。辽主伤之，命
弟仲宣留侍其母，仲恭从而西。时大雪寒甚，辽主乏
食，仲恭进衣，并进干糒。辽主困仲恭，伏兵雪中，辽主
藉之以憩，凡六日乃至，天德始得食。后与辽主俱获，
太宗以仲恭忠于其主，特加礼待。”

《彀英传》：“宗弼取和尚原，彀英以本部破宋五万人，遂
夺新义口，宗弼留兵守之。是夜大雪，道路皆冰，和尚
原，宋兵势重不可径取。宗弼用彀英策，入自傍近高
山丛薄翳荟间，出其不意，遂取和尚原。”

《术虎高琪传》：“兴定元年正月癸未，宋贺正旦使朝辞。
宣宗曰，闻息州透漏宋人，此乃彼界饥民沿淮为乱，
宋人何敢犯我？高琪请伐之，以广疆土。上曰：‘朕但能
守祖宗所付足矣，安事外讨’？高琪谢曰：今雨雪应期，
皆圣德所致，而能包容小国，天下幸甚。臣言过矣。”
《宣宗本纪》：“兴定三年正月壬午，大雪。上闻东掖有撤
瓦”声，问左右，知为丁夫葺器物库庑舍。上恻然，谕主
者曰：“雪寒，役人不休，可乎？”姑止之。

《术甲脱鲁灰传》：“脱鲁灰，哀宗正大七年，元兵攻蓝关，
是秋改授小关子元帅，屯商州大吉口。九年春，从行
省参政徒单吾典将潼关兵入援，至商山，遇雪，大兵
邀击之，士卒饥冻不能战而溃。脱鲁灰被执不屈，拔
佩刀自杀。”

《元史太祖本纪》：“脱脱为患，帝帅兵讨走之。至是，又会
乃蛮诸部来侵，帝迁辎重于他所，大战于阙奕坛之
野。乃蛮使神巫祭风雪，欲因其热进攻。既而反风逆
击其阵，乃蛮军不能战，欲引还，雪满沟涧。帝勒兵乘
之，乃蛮大败。”

《木华黎传》：“太祖军尝失利，会大雪，失牙帐所在，夜卧
草泽中，木华黎与博尔术张裘毡立雪中，障蔽太祖，
达旦竟不移足。”

《博尔术传》：“尝溃围于怯列，太祖失马，博尔术拥帝累
骑而驰，顿止中野。会天雨雪，失牙帐所在，卧草泽中，
与木华黎张毡裘以蔽帝，通夕植立，足迹不移。及旦，
雪深数尺，遂免于难。蔑里期之战，亦以风雪迷阵，再
入敌中，求太祖不见，急趋辎重，则帝已还卧憩车中。
闻博尔术至，曰：此天赞我也。”

《显宗传》：显宗尝出征，驻金山，会大雪，拥火坐帐内，欢
甚，顾谓左右曰：“今日风雪如是，吾与卿处，犹有寒色，
彼从士亦人耳，腰弓矢荷刃，周庐之外，其苦可知。”遂
命饔人大为肉糜，亲尝而遍赐之。

《癸辛杂识》：“至元乙未岁，江西歉甚，时天亦雨米，贫家
得济，富家所雨则雪也。”

《元史许维祯传》：“维祯为淮安总管府判官。是年冬无
雪，父老言于维祯曰：‘冬无雪，民多疾，奈何’？维祯曰：‘吾
当为尔祷’。已而雪深三尺。”

《高鸣传》：鸣每以敢言被上知，尝入内，值大风雪，帝谓
御史大夫塔察儿曰：“高学士年老，后有大政，就问可
也。”

《仁宗本纪》：延祐六年十二月癸酉，是夜风雪甚寒，帝
谓侍臣曰：“朕与卿等居暖室，宗戚昆弟远戍边陲，曷
胜其苦，岁赐钱帛，可不遍及耶。”

辟寒倪云林云：“《十一月十七日，过与之洛涧山居留》
宿，忽大雪作，及明起视户外岩岫如玉琢削，竹榭压倒，迳无行踪，飘瞥竟日。至暮未巳，雪深尺《馀，因赋诗
留别》。”

《倪云林》云：“至正四年十一月，袁员外来林下，为留兼
旬。腊月十七日，快雪初霁，庭无来迹，与仆静坐，因取
琴鼓之。古音萧寥，如茂松之劲风，春壑之流水。
皇甫坦，字履道，临淄人也。后避地入蜀，居峨嵋山。尝
暮行风雪中，闻人有呼之者，顾见一道人，卧小庵中，
因留与扺足眠。坦自觉热气自两足入，蒸蒸浃体，甚
和适。”比晓。道人去曰：“他日可访我于灵泉观。”坦后求
之。朱桃椎也。

韩退处士，绛州人。放诞不拘，浪迹秦晋间，以诗自名。
常跨一白驴，好著《宽裒鹤氅》，醉舞雪中。

《辍耕录》：“吾乡吕徽之先生家仙居万山中，博学能诗，
文问无不知者，而安贫乐道，常逃其名，耕渔以自给。
一日携楮币诣富家易谷种，值大雪，立门下人弗之
顾，徐至庭前，闻东阁中有人分韵作雪诗，一人得‘滕’
字，苦吟弗就，先生不觉失笑。阁中诸贵游子弟辈闻
得，遣左右诘之。先生初不言，众愈疑，亲自出，见先生”
露顶短褐，布袜草屦，辄侮之。询其见笑之由，先生不
得已，乃曰：“我意举滕王蛱蝶事耳。”众始叹伏，邀先生
入坐。先生曰：“我如此形状，安可厕诸君子间？”请之益
坚，遂入阁。众以“藤”、“滕”二字请先生足之，即援笔书曰：
“天上九龙施法水，人间二鼠啮枯藤。鹜鹅声乱功收
蔡，蝴蝶飞来妙过滕。”复请和“昙”字韵诗，又随笔写云：
“万里关河冻欲含，浑如天地尚函三。桥边驴子诗何
恶，帐底羔儿酒正酣。竹委长身寒郭索，松埋短发老
瞿昙。不如乘此擒元济，一洗江南草木惭。”写讫，便出
门，留之不可得。问其姓氏，亦不答，皆惊讶曰：“尝闻吕
处士名，欲一见而不能，先生岂其人邪？”曰：“‘我农家，安
知吕处士为何如人’？惠之。”谷怒曰：“我岂取不义之财，
必易之。”剌船而去，遣人遥尾其后，路甚僻远，识其所
而返。雪晴，往访焉，惟草屋一间，家徙壁立。忽米桶中
有人，乃先生妻也，因天寒故坐其中。试问徽之先生
何在？答曰：“在溪上捕鱼。”始知真为先生矣。至彼果见
之，告以特来候谢之意，隔溪谓曰：“诸公先到舍下，我
得鱼当换酒饮诸公也。”少顷，携鱼与酒至，尽欢而散。
明通纪上初居滁阳幕下，志未得伸，一日《咏雪竹》云：
“雪压竹枝低，虽低不著泥。一朝红日出，依旧与云齐。”
宛然帝王气象见矣。

洪武元年八月十五日，上夜梦当天两日月齐出，诸
雪杂乱纷飞，倏尔底定。上谓徐达曰：“此梦何解？”徐达
曰：“‘陛下梦两日月齐出，即‘大明’”“明’字，诸雪杂乱纷飞，
即诸贼窃据。我明命将出师，一鼓而擒之，即倏尔底
定，此吉兆也。”

塞下大雪，乘舆所止穹庐，雪不凝卤，疑之往觇，天容
危坐，亦无寒色，咸极骇愕，效顺益笃焉。

《见闻搜玉》：张士诚弟士德豪占民田。一日，雪大作，设
宴邀门下士，请各赋诗。有张明善者，醉题词曰：“漫天
堕，扑地飞，白占许多田地，教众口嗷嗷吃甚的。早知
如此，谁道是国家祥瑞。”

《明会典》：凡早朝遇雨雪，司礼监传旨，“有事进，无事退。”
有事者，即从东西廊行，至皇极门上，东西对立。纠仪
御史序班俱北向立。

辟寒王叔明，洪武初为泰安知州。泰安厅事后有楼
三间，正对泰山，叔明张绢素于壁，每兴至即著笔，凡
三年而画成，傅色都了。时陈惟允为济南经历，与叔
明皆妙于画，且相契厚。一日胥会，值大雪，山景愈妙，
叔明谓惟允曰：“改此画为雪景，何如？”惟允曰：“如傅色
何？”叔明曰：“我姑试之。”即以笔涂粉，然色殊不活。惟允
沉思良久，曰：“我得之矣。”为小弓，夹粉笔张满，弹之，粉
落绢上，俨如飞舞之势，皆相顾以为神奇。叔明就题
其上曰《岱宗密雪图》。自夸以为无一俗笔，惟允固欲
得之，叔明因缀以赠陈氏。

《明外史蓝玉传》：“蓝玉，洪武二十年从大将军冯胜北伐。
玉乘大雪，轻骑袭庆州，杀元平章果来，擒其子不兰
溪，大获人马而还。”

《仰山脞录》：方正学先生孝孺，少侍潜溪宋公濂寓京
师，会大雪，太祖宴群臣，命各为《瑞雪赋》。宋公既醉，还
邸不能执笔，以意属先生赋。翌晨上进，上读之，谓曰：
“此非卿笔，辞甚雄伟有用之才也。”宋公以先生对。上
即召见，赐绯袍银带，但无冠耳。命大臣陪宴。先生披
袍束带，凝然中坐，言动庄重，在座咸惊。上连遣内侍
窥之。还报上曰：“朕不能用斯人。留辅嗣君耳。”后果死
革除之难焉。

《杭州府志》：“方希直常从宋景濂宿南屏山，晨起对雪，
浩饮高歌，意气慷慨。后数年景濂薨而乡人有王生
者，偶写《南屏对雪图》，索诗于希直。希直阅之，感慨陈
迹，遂题诗云：‘昔年岁暮京国还，舣舟夜宿南屏山。山
风吹雪天欲压，夜半大雪堆江关。清晨倚楼望吴越，
六合玉花飘未绝。恍疑江水驾山来，万顷银涛涌城
阙。山僧好事喜客留，置酒开筵楼上头。玉堂仙子宋夫子，红颜白发青貂裘。坐读古今如指掌，坐看云收
月华上。寒辉素彩相荡摩，碧海璚台迭萧爽。酒酣击
节心目开，慷慨吊古思英才。荒祠古柏岳王墓，废湖
残柳苏公台。一时佳会难再得，地仙人上天尘世窄’。”王
子何年绘此图，正貌南屏旧游迹。吾知王子奇崛人，
新诗妙笔俱绝伦。偶然挥洒岂无意，神授髣髴存天
真。世间今古同飞电，回首人豪都不见。空有罗山石
宝书，夜夜虹光射霄汉。

《明通纪》：靖难兵及李景隆战于北平，景隆败走还德
州。时景隆日夜戒严，士卒植戟立雪中，苦不得休息，
冻死及堕指甚众。燕王谍知之，谓诸将曰：“违犯天时，
自毙其众，吾不劳而胜矣。”

《北征录》：永乐八年二月，上亲征。十三日晚，次永安。十
四日早，发永安甸，大风甚寒，且行且猎。幼孜观骑逐
兔，不觉上马过前，上笑呼幼孜三人曰：“到此看山，又
是一种奇特也。”盖诸山雪霁，千岩万壑，耸列霄汉，琼
瑶璀璨，光辉夺目，真奇观也。

《列朝诗集》：“汴中风俗，每岁遇初雪，则以合子盛雪送
与亲知，以为喜庆，置酒设席，相请欢饮，亦昇平之乐
事，宫中尤尚之。”

《明通纪》：夏原吉与同列饮于他所，夜归值雪，过禁门，
有欲不下马者，曰：“雪大寒甚。”原吉曰：“君子不以冥冥
惰行。”其敬慎如此。

《见闻搜玉》：韩襄毅公雍招友人赏雪，以诗促之云：“南
征五载不见雪，今见江乡腊雪飞。老我不禁清兴发，
故人何事赏心违。包含梅柳春无迹，照耀乾坤夜有
辉。预想来游须秉烛，琼瑶还衬马蹄归。”

《贵州通志》：“曾志坚，楚人，有道术。天顺间，以诖误系京
师。值大暑，上命祈雪，以皇城为限。夜半，上觉寒，开豹
房视之，飘飘遍地。次日，命中官出验，城外略无雪迹。”
异林吕疙。者，不详其名里。“成化间尝游于襄、邓河
洛之间。冬则卧雪。夏则被褐”

《明外史许进传》：“弘治七年，吐鲁番阿黑麻攻陷哈密，
尚书马文升荐进为右佥都御史，巡抚甘肃。明年，莅
镇。十一月，诸军羽集乜川，薄暮大风扬沙，军士寒栗，
僵卧马下。进出帐外劳军，将士皆感奋。夜半风止，大
雨雪。及明，冒雪倍道而进。又六日，奄至哈密城下，将
士呼噪并进，凿城为坎，蚁附而登，贼众大溃。”

《豫章漫抄》：“予往岁谪延平北归，宿建阳公馆，时薛宗
铠作令，与小酌堂后轩。是岁闽中大雪，四山皓白，而
芭蕉一株横映粉墙，盛开红花，名‘美人蕉’。”世称王维
“雪蕉，画为奇格，而不知冒雪看花，乃实境也。”

邢参，字丽文。常遇雪累日，囊无粟，兀坐如枯株。诸人
往视，见其无惨懔色，方苦吟，诵所得句自喜。

《琼州府志》：“正德丙寅冬，万州雨雪，时举人王世亨作
歌曰：‘撒盐飞絮随风度，纷纷著树应无数。严威寒透
黑貂裘，霎时白遍东山路。老人终日看不足，尽道天
家雨珠玉。世间忽见为祥瑞，斯言非诞还非俗。越中
自古原无雪，万州更在天崖绝。岩花开发四时春，葛
衫穿过三冬月。昨夜家家人索衣，槟榔落尽山头枝’。”
小儿向火围炉坐，百年此事真希奇。

《檐曝偶谈》：“嘉靖辛丑新正五日大雪，越三日又大雪，
既而快雪时晴，相与二三子负暄于东檐之下，拥膝
联趾，清言竟日，与夫师友之所闻，传记之所载，就日
赘笔，寖复成编，不知奇温之可献，白醉之可乐也。”
《赣州府志》：“嘉靖三十九年庚申冬十二月，郡城大雪，
树木结冰，弥月不解。”即《汉书五行志》：“雨木冰，亦曰树
界。”

李流芳《题西湖卧游册》：江千《积雪图》，余春夏秋尝在
西湖。《未见寒山而归》。甲辰同二王参云栖，时已二
月，大雪盈尺。出赤山步一路琼枝玉干，披拂照耀。望
江南诸山皑皑云端，尤可爱也。庚戌秋，与白民看月
两堤，余既归，白民独留。迟雪至腊尽。是岁竟无雪，怏
怏而返。世间事各有缘，固不可以意求也。癸丑阳月
题。

甲寅腊月，自新安还，孟阳觞余。湖上大雪襆被与李
太白孟阳方回宿舟中，时已迫岁，子将强挽，予欲脱
不得，晨起，潜呼一小舠而遁。雪已霁，白云出山，与雪
一色，上下光耀，应接不暇。拟作一诗以归，思卒之不
果，终是欠事也。《己未夏日，虎丘精舍重题》。

《贵州通志》：“白雪，大理人。戒行精严，几遍天下。万历庚
辰，至阳宝山，探幽采胜，直穷薮泽，裹粮坐泽中凡八
日。时方大雪，僧所止有鹿卧其地，雪亦弗及。”

杨文骢画《江行》十二幅小记：舟过石城，积雪初霁，诵
唐人“岭表城中”之句，为之兴到。

遵生《八笺》《西湖十景》中有断桥残雪一景，自断桥一
径至孤山下，残雪满堤，恍若万丈玉虹，跨截湖面，真
奇观也。高雅者策蹇行吟以赏之。

《岩栖幽事》：戊戌春正三日夜大雪，余偶戏云：“雪者，洗
欲戒之龌龊，洒火坑之烦恼，填世路之坎坷，唤夜气

规中秘旨。初寓凤凰山五显祠，久之食其神前大烛
尽，守祠僧瞋之，乃出卧山上。值大雪覆压二三尺，僧
恐冻死，持锄掀冰雪而”出之，则正酣睡，曰：“奈何惊吾
觉。